HJK varmisti jalkapallon Suomen mestaruuden kuukautta ennen Veikkausliigan päätöstä

Edellisen kerran HJK voitti mestaruuden yhtä ylivoimaiseen tyyliin vuonna 2011.

Helsingin Jalkapalloklubi on jalkapallon Suomen mestari kaudella 2017.

HJK varmisti Veikkausliigan mestaruuden jo kuukautta ennen sarjan päätöstä voittamalla keskiviikkona kotistadionillaan Töölössä IFK Mariehamnin 1–0.

Suomen suurin ja menestynein jalkapalloseura palasi omalle paikalleen Veikkausliigan mestariksi kahden menestymättömän vuoden jälkeen. Suurimmilla resursseilla toimivalta Veikkausliiga-seuralta ei voi odottaa mitään muuta kuin mestaruuksia vuodesta toiseen.